માનવીના મનમાં ગજબની શક્તિ છે. તમારે વિચારવું જોઈએ કે કોઈને નહીં અને તમને જ કેમ નાની ઉંમરે પૅરેલિસિસ થયો (અગર તો કોઈ પણ અસહ્ય - કૅન્સર જેવી બીમારી થઈ). શું તમે તમારી બીમારી સામે લડવા માટે અવનિના બીજા લોકો કરતાં વધુ ફિટ હતા? વધુ યોગ્ય અને વધુ મજબૂત હતા? આનો જવાબ તમે જ આપો કે ‘હા, હું મારા પર આવનારાં સંકટો સામે લડવા પૂરતો સબળ છું, બીજા કરતાં વધુ પાવરફુલ છું એમ ઈશ્વરે માન્યું લાગે છે. એટલે ઈશ્વર / અલ્લાહે આ અસાધ્ય બીમારી માટે મને જ પસંદ કર્યો છે. એટલે ઈશ્વરની / અલ્લાહની પ્રસાદી માનીને હું હસતાં-હસતાં આ બીમારીને સહન કરીશ.’